**Д О К Л А Д**

**За дейността на НЧ,,Разметаница1919“**

**село Големо село през изминалата 2021 година.**

**Дейността на читалището ни се организира в две направления а именно: библиотечна и читалищна**

**Библиотечна дейност:**

**През изминалата година в библиотеката се организираха дни за четене на книги. Заниманията се провеждаха всяка събота поради големия интерес, като по големите деца четяха на по малките им приятели. Децата проявиха голям интерес и с нетърпение чакат следващото събитие. В интернет пространството намерихме страница наречена ,,Дари ни – Намери ни“и така за нашата библиотека бяха дарени много книги в различен жанр. Също така малка читателка дари на библиотеката книги за детския фонд. Учителя – историк Евтим Венев дари за библиотечният фонд книги ,,Големо село отдалеко и близко“и по негово желание дари средства с които закупихме Библията и книгата ,,1000 причини да се гордеем, че сме Българи“.Чрез услугата между библиотечно заемане ние разменяхме книги с останалите библиотеки от нашата община.По този начин осигурихме по-голямо разнообразие и по-голям набор от книги за нашите дейности.Така увеличихме интереса на малки и големи да посещават нашата библиотека.**

**Читалищна дейност:**

**Съхранение и развитие на традиции, бит, култура, родова памет, събиране на вещи от битието на нашите предци, издирване на песни, които са се пеели от нашите родители и начин на празнуване. Тук в Големо село е запазен обичая ,,Кукери“. Имаме дългогодишна създадена група която се предава от баща на синове и внуци.**

**В предвид епидемичната обстановка обичая кукери не беше проведен.**

**През месец януари съвместно със черковното настоятелство беше направен водосвет на Йорданов ден (Богоявление).**

**Месец Февруари:**

**Наши ученици участваха в поетичния конкурс посветен на 148 годишнината от гибелта на Васил Левски, проведен онлайн.**

**Информирахме населението и съдействахме за едно добро начало на традиция на празника свети Харалампий за освещаване на мед за здраве. Ритуала извърши отец Венцислав Ангелов. Хората останаха много доволни от това добро начало.**

**Месец Март**

**В кръжока по плетиво и бродерия всеки вкъщи изработи мартеници и си направихме наша онлайн изложба.**

**Спазвайки изискванията за противоепидемични мерки отбелязахме националния празник 3-ти март.В читалището изработихме картички и цветя от креп хартия и подарихме на жените по случай международния ден на жената 8-ми март.**

**Много скромно на 13.03.2021г.отбелязахме сирни Заговезни (Прошки) по стара традиция, която ни разказаха възрастни хора от селото.**

**Месец Април**

**Според народните традиции на Велики четвъртък се боядисват яйца. Съвместно с децата от селото боядисахме и подготвихме великденската украса за празника.**

**Месец Май**

**С направената украса за празника Великден участвахме в онлайн конкурса ,,Шарен Великден“ и спечелихме призово място.**

**На втория ден на Великден организирахме конкурс най-хубав козунак и най-красиво боядисано яйце. Много гости и приятели дойдоха да се насладят на изкуството сътворено от ръцете на малки и големи. В конкурса мериха сили десетки участници. Те представиха изящно изписани яйца, украсени с традиционен рисунък,също и по съвременни технологии. Много бяха и тавите пълни с добре изработени и отлично изглеждащи и вкусни козунаци. Журито отличи най-добрите с грамота и предметни награди.Т.С.Магия създаде настроение и веселие.Включиха се всички гости.**

**С организация и участие на читалището, имахме изява на млади хора в с.Големо село, почистиха площада в центъра на селото и засадиха цветя.**

**Организирахме с Т.С.Магия участие изненада на две от нашите млади участнички на абитуриентския им бал. Инициативата беше посрещната въодушевено от гостите.**

**Специално направихме дълга подготовка за настъпващия 24-ти май ,деня на Св.братя Китил и Методи,българската просвета и култура. Закупихме нов портрет на Светите братя Кирил и Методи. Набрахме полски цветя, изплетохме венец и окичихме портрета осветен от отец Венцислав Ангелов. Особено беше вълнуващо за цялото население, тъй като предстоеше и представяне на книгата ,,Големо село отдалеко и близко“написана от учителя – историк Евтим Венев. Празника продължи с представянето на книгата.Събитието уважиха гости от Историческия музей в град Дупница, учители, културни дейци, ученици, жители и гости на селото.**

**Амбицията на нашето читалищно ръководство е да превърнем тържественото честване на 24-ти май в добра традиция, която да пробуди и подържа културата и духовността особено сред младите хора. Този наш забележителен празник е забелязан и от екипа на Читалищен вестник,който беше отразен в тяхна публикация.**

**Месец Юни**

**С много щури игри и веселие най-малките жители на селото отпразнуваха 1-ви юни ден на детето. Раздадени бяха много награди подсигурени от местен жител на селото пожелал да остане анонимен.**

**Почетохме паметта на Христо Ботев на 2-ри юни с поучително за подрастващото поклонение и поднасяне на цветя на портрета му.**

**Активно участие взехме и в традиционния празник събор,,Земляческа среща“ с програма от читалището, като изненада бяха и танцьорите от Ф.А.,,Багреница“.**

**Бяхме поканени и взехме участие във празничната програма на Н.Ч.,,Развитие“1910 село Крайници.**

**Месец Юли**

**Футболните ни отбори малки, големи още по-големи момчета от селото, си направиха турнир. Беше забавно, с много публика и награди.**

**Усилено се готвихме за участие на фестивала ,,Пролетно хоро“Велинград.**

**Едно емоционално преживяване и едно достойно представяне на Т.С.,,Магия“ във Велинград.**

**Поднесохме венец на паметника на Васил Левски село Новоселяне на организираното тържество по случаи рождения ден на Апостола.**

**През месец Юли започнаха да идват деца и внуци от чужбина,който са наши родственици.**

**Обменяхме опит с тях, знания и умения.**

**Под ръководството на читалищния секретар децата направиха работилница в която изработваха: дърворезба, апликация, рисуване на картон, гипсови форми, изработване на цветя от хартия. Забавлявахме се и развивахме уменията си така и през август месец.**

**Месец Август**

**Много вълнуващо беше във всеки дом от селото да надникнем и видим какво има в ,,Раклата на баба“.Събрахме много вещи и предмети,тъкани черги,губери от сръчните ръце на баба.И изработени вещи от предците ни.**

**Подредихме експонатите в красива изложба и в продължение на един месец беше предоставена за посетители.**

**Месец Септември**

**По стара традиция 1-ви септември Симеонов ден се изнася зърното на нивата за посев. Тази година,както сме заложили в плана за работа, започнахме с ритуал, като момчета облечени в носии, засяваха зърното с ръце. Нашата идея е да не забравяме старото да го пресъздадем и да сравним с новите методи на работа засяване с техника. За да не забравят младите хора, как са работили техните предци.**

**Дълго време издирвахме от различни родове в селото, участници във войните. Наследниците на известен род любезно ни предоставиха информация за техните предци. Оказа се, че трима души,баща, дядо и прадядо са участвали в пет войни. Изработихме специални портрети с надписи и обяснения,кой в коя война е участвал. Портретите остават за съхранение в нашата библиотека. Същия род дари на читалището и юбилейна монета с лика на Апостола.**

**През този месец съвместно с черковното настоятелство, читалищни дейци взеха активно участие в приготвянето на месно ястие(курбан) за здраве.Местен фермер-животновъд дари животното за ястието.**

**През същия месец Т.С.,,Магия“ отбеляза и своя втори рожден ден.Пожелахме си още дълги години да бъдем заедно и да пазим българските традиции и корени.**

**Месец Октомври-Ноември**

**За съжаление бяха наложени отново мерки срещу КОВИД 19 за опазване на населението.**

**Библиотечния ни работник помагаше на възрастни хора при закупуване на лекарства и храна. Доставяше ги по домовете им.Предоставяхме на хората онлайн услуги за връзка с техни роднини в чужбина.**

**Месец Декември**

**Месец декември продължи с наложените мерки срещу КОВИД 19. Кръжока по плетиво и бродерия обменяше опит онлайн.Участвахме в конкурс най-красива коледна украса.**

**Въпреки наложените мерки, на открито при нас пристигна Дядо Коледа и Снежанка.**

**Събраха се много деца, който с нетърпение очакваха своите подаръци.**

**Така завърши годината на нашето читалище, в очакване на по-добра Нова.**

**24.03. 2022г. Председател……………**

**с.Големо село Катя Станкева**